A ilesia de Sant Per de Larrede ye una ilesia aragonesa adedicata a Sant Pero, situata en o lugar de Larrede, a 841 metros d'altaria sobre o libel d'a mar, a una distancia de 7 km de Samianigo, que fa parte d'ixe termin municipal, en a comarca de l'Alto Galligo. A ilesia s'edificó arredol de 1050 en estilo romanico, y ye un perfecto eixemplo d'o grupo d'ilesias de Sarrablo. Una d'as suyas peculiaridatz ye de tener a suya planta en forma de cruz latina, y ye protechita legalment dende 1931, quan se declaró Molimento Nacional, figura legal que hue fa parte d'a consideración como Bien d'Intrés Cultural.